Agnoscant omnes fideles futuri et presentes quod Lanbertus Doanellus et Constantinus, frater ejus, concesserunt Deo et sancte Marie de Firmitate et monachis ejusdem loci quicquid calumpniabant in taschias de terra Bartholomei Sancti Marcelli, coram domno Bartholomeo abbate Firmitatis et Tiberto domino Senicei, et habuerunt inde duos bicarios de fabis. Hujus rei testes: Julianus, capellanus de Seniceo, Bernardus Boslers, Johannes de Sancto Cyro, Brunus de Pairola, Robertus Guillelmus.